**Søknad – programutlysning for å sikre arbeidsplasser:   
  
Cultiva Digital år 2 // Digital transformasjon**

**Formål med utlysningen**

Cultivas formål er å sikre arbeidsplasser og gode levekår i Kristiansand gjennom støtte til kunst-, kultur- og kunnskapsprosjekter. Vårt utgangspunkt er et utvidet kulturbegrep, og idrettsprosjekt på kvalitativt høyt nivå er derfor en del av Cultivas formål.

Med denne programutlysningen ønsker vi å bidra til å sikre arbeidsplasser i Kristiansand i kunst- og kulturfeltet gjennom digital transformasjon.

Digital transformasjon er av Digitaliseringsdirektoratet beskrevet som

*«en prosess der virksomheten endrer hvordan den utfører sine oppgaver, tilbyr bedre tjenester, jobber mer effektivt eller skaper helt nye tjenester hvor brukerfokus og brukeropplevelsen er selve kjernen i endringen som baserer seg på utnyttelse av digital teknologi.»*

Koronapandemien har vist at vi alle må lære å realisere våre formål under nye og uforutsigbare rammebetingelser. Pandemien har rammet kunst- og kulturfeltet særlig hardt. Mange har benyttet de siste årene til å eksperimentere med nye (digitale) produksjons- og formidlingsformer, samt utforske nye grenseganger mellom det digitale og det analoge, mellom det virtuelle og det fysiske.

Med denne utlysningen ønsker vi å inspirere til videre digitalisering av kunst- og kulturfeltet. Hvordan skape fremtidens kunst- og kulturopplevelser? Hvem er fremtidens publikum? Hvordan utvikle digitale produksjoner som er sammensatt av flere formater og tilgjengelig i ulike kanaler? Hvordan skape ny hybrid kunst- og kulturproduksjon hvor det digitale beriker og forlenger det fysiske? Hvordan kan nye digitale kulturnæringer som spill og e-sport fortsette med nyskapende innovasjonsarbeid, men også inspirere og bidra til digital utvikling i det mer tradisjonelle kunst- og kulturfeltet? Hvordan sikre økonomisk bærekraft for denne type kunst- og kulturopplevelser?

Cultiva ønsker å bidra til at kunst- og kulturfeltet utvikler produksjoner, tjenester eller formidling hvor digital teknologi brukes for å skape, levere, formidle og oppleve nyskapende innhold på tvers av kunst- og kulturfeltet.

En av ambisjonene med utlysningen er at kunst- og kulturfeltet selv sitter i førersetet og i større grad aktiverer eierskap til egen digital transformasjon. Derfor er det viktig at samarbeids- og forretningsmodellene ivaretar kunst- og kulturfeltet mer enn teknologiaktørene.

**Hva lyser vi ut?**

Cultiva vil i 2022 tildele inntil 10 millioner kroner i støtte til prosjekter som bidrar til digitalisering av kunst- og kulturfeltet, og som tar i bruk digital teknologi for å skape, levere, formidle og oppleve nyskapende innhold på tvers. For å inkludere bredden av kunst- og kulturfeltet, er utlysningen derfor delt i to ulike prosjektkategorier:

* Digitale modningsprosjekter: Det kan søkes om inntil kr 250 000 til prosjekter i tidlig utviklingsfase. Tidsramme prosjekt: 6 måneder.
* Digitalt modne prosjekt: Det kan søkes om inntil kr 1 000 000 til gjennomføring av digitale prosjekter. Tidsramme prosjekt: 12 måneder.

Cultiva fullfinansierer ikke prosjekter og det må derfor komme frem hvilke andre aktører som bidrar til prosjektet. Her vil andre ikke-offentlige finansieringskilder samt søkers egeninnsats telle positivt. Det legges vekt på om prosjektet har utløsende effekt på/støttes av nasjonale eller europeiske midler, eller har planer om å søke på disse/å utløse dette.

Programutlysningen skal videreføres i fire år med 10 millioner i året. Vellykkede prosjekter kan søke om støtte til videreutvikling i kommende Cultiva Digital-utlysninger. Prosjektene vil da bli vurdert på nytt opp mot gjeldende utlysningskriterier og i konkurranse med eventuelle nye prosjektsøknader.

**Hvem kan søke?**

Aktører som opererer innen kunst- og kulturfeltet i Kristiansand kan søke. Idrettsprosjekter på kvalitativt høyt nivå som stimulerer til digital transformasjon kan også søke.

Cultivas vedtekter har krav til organisasjonsform for dem som kan motta støttemidler fra stiftelsen.

Selskaper (ikke enkeltpersoner eller enkeltpersonforetak), institusjoner og organisasjoner med en reell tilknytning til Kristiansand kommune kan motta støtte.

Ad hoc-grupperinger av flere aktører med ulik organisasjonsform (også enkeltpersonforetak) kan søke på prosjektkategorien Digitale modningsprosjekter. Ad hoc-grupperingen må utpeke en av deltakerne som prosjektansvarlig overfor Cultiva. Alle søkere må ha organisasjonsnummer.

**Prosjektkrav**

Cultiva vil tildele støtte til prosjekter som tar i bruk digital teknologi for å skape, produsere, tilgjengeliggjøre og formidle nyskapende innhold og kunnskapsutvikling på kvalitativt høyt nivå på tvers av kunst- og kulturfeltet. Vi vil særlig være på jakt etter prosjekter hvor det digitale bidrar til å forsterke eller utvide den fysiske opplevelsen, og hvor grensegangene mellom det fysiske og digitale forsterker hverandre.

Det kan ikke søkes støtte til:

* interne utviklingsprosjekter uten eksterne samarbeidspartnere
* ordinær drift
* nettverksbygging
* kursing og intern kompetanseheving

**Søknadsfrist**

Søknad sendes innen onsdag 14. september 2022 kl. 24.00 til [soknad@cultiva.no](mailto:soknad@cultiva.no)

**Vurderingskriterier**

Prosjektene vil bli vurdert som digitale modningsprosjekter eller digitalt modne prosjekter. Alle prosjekter må:

1. være innenfor Cultivas formål

* er det et prosjekt (tidsavgrenset, og ikke drift)
* aktivitet innenfor kunst- og kulturfeltet inkludert idrett
* nyskaping, utvikling og/eller kompetansebygging
* på kvalitativt høyt nivå
* til nytte for lokalsamfunnet
* selskap, organisasjon (og ikke enkeltpersoner)

1. være innenfor utlysningstekst

* bidrar til sikring av arbeidsplasser
* bidrar til digitalisering av kunst og kulturfeltet inkludert idrett
* styrking av inntektsmodeller
* bærekraftig
* utløsende effekt for andre midler

1. være i tråd med prioriteringskriterier

* tilknytning til Kristiansand
* innovasjonsgrad
* skaleringspotensial
* samarbeids- og forretningsmodell
* gjennomføringsevne

1. treffe utlysningens formål mer overordnet (effektvurdering), samt samlet kost/nytte-vurdering

Forretningsadresse og aktivitet i Kristiansand kommune vil sammen med inntektsmodeller og kompetansebygging til nytte for lokalsamfunnet vektlegges i prioriteringene.

**Forutsetninger**

Søker(e) bekrefter ved innsendelse av søknaden at opplysningene i søknaden er riktige, og samtykker til at Cultiva og samarbeidspartnerne kan bruke innholdet i prosess med søknadsbehandlingen. Personvern ivaretas ved å etterleve den norske personopplysningsloven og det sameuropeiske regelverket for personvern som loven implementerer i norsk rett (GDPR). Cultiva er underlagt reglene om dokumentoffentlighet (offentlighetsloven).

Søker(e) er innforstått med at materiale fra prosjektene vil kunne brukes av Cultiva og samarbeidspartnere til prosjektpresentasjoner og til omdømmebygging av Kristiansand som en attraktiv by.

Søker(e) godtar ved innsendelse av søknaden at det kan kreves avkorting, eventuelt hel eller delvis tilbakebetaling av utbetalte midler dersom det oppstår forhold som er i strid med forutsetningene for tilskuddet.

Cultiva har ikke ansvar for prosjekter som settes i gang før søker har fått svar på søknaden.

**SØKER(E)**

|  |
| --- |
| Ansvarlig organisasjon (navn, adresse og organisasjonsnummer): |
| Kontaktperson/prosjektansvarlig (navn, telefon og e-post): |
| Samarbeidspartnere (navn, adresse og organisasjonsnummer): |

**PROSJEKT**

|  |
| --- |
| Tittel: |
| Kortfattet beskrivelse: |
| Hvilken prosjektkategori søkes det i?  Digitalt modningsprosjekt (inntil kr 250 000) Søknadssum  Digitalt modent prosjekt (inntil kr 1 000 000) Søknadssum |

|  |
| --- |
| Prosjektbeskrivelse – beskriv prosjektets innhold og tiltak (jfr. kostnadsoverslag): |
| Hvordan bidrar prosjektet til sikring av arbeidsplasser i Kristiansand? |
| Hvordan bidrar prosjektet til digitalisering av kunst- og kulturfeltet? |
| Fremdriftsplan for prosjektet (tidsplan, milepælsplan e.l.): |
| Andre viktige opplysninger om prosjektet: |
| Kan prosjektet nedskaleres dersom det tildeles mindre beløp enn omsøkt?  JA NEI  Begrunnelse: |
| Er det informasjon i søknaden som etter søkers egen vurdering bør unntas fra offentlighet dersom det kommer en begjæring om innsyn? (f.eks. personopplysninger, forretningshemmeligheter, beskyttelse av kunstneriske ideer og opphavsrett)  JA NEI  Begrunnelse: |
| For å bidra til viktig kunnskapsutvikling om kulturfeltet ber Cultiva om samtykke til å dele relevant informasjon om prosjektet og mottakere av midler med forsknings- og innovasjonsmiljøer.  JA NEI |
| Annen relevant informasjon kan vedlegges, men all nødvendig informasjon MÅ fremgå av selve søknadsdokumentet. |

**ØKONOMI**

|  |  |
| --- | --- |
| Kostnadsbudsjett: | Beløp |
|  |  |
| Kostnadsbeskrivelse og beregningsgrunnlag |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| Sum |  |

|  |  |
| --- | --- |
| Finansieringsplan: | Beløp |
|  |  |
| Prosjektinntekter (salg etc.) |  |
| Støtte fra Cultiva (søknadssum) |  |
| Andre finansieringskilder |  |
|  |  |
|  |  |
|  |  |
|  |  |
| Sum |  |